ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่ กน ๔/๒๕๔๙เรื่อง หลักเกณฑ์วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(ฉบับที่ ๓)[๑] อาศัยอำนาจตามความในมาตรา๓๒ และมาตรา ๓๕ (๗) และ (๘) แห่งพระราชบัญญัติการซื้อขายสินค้าเกษตรล่วงหน้า พ.ศ.๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับการซื้อขายสินค้าเกษตรล่วงหน้าจึงออกประกาศ ดังต่อไปนี้ข้อ๑ ในประกาศนี้ประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และที่แก้ไขเพิ่มเติม หมายความว่าประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘ เรื่องหลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๒ กุมภาพันธ์ พ.ศ. ๒๕๔๘ซึ่งแก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้า ที่ กน๔/๒๕๔๘ เรื่อง หลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๒) ลงวันที่ ๗ มีนาคม พ.ศ. ๒๕๔๘และตามที่จะมีแก้ไขเพิ่มเติมข้อ๒ ให้ยกเลิกบทนิยาม กฎระเบียบที่เกี่ยวข้อง ในข้อ ๒ แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน๒/๒๕๔๘ และที่แก้ไขเพิ่มเติม และให้ใช้ความต่อไปนี้แทนกฎระเบียบที่เกี่ยวข้อง หมายความว่า ระเบียบข้อบังคับ ประกาศ คำสั่ง ข้อกำหนด มติและหนังสือเวียนที่ออกโดยคณะกรรมการกำกับการซื้อขายสินค้าเกษตรล่วงหน้าหรือสำนักงานคณะกรรมการกำกับการซื้อขายสินค้าเกษตรล่วงหน้าข้อ๓ ให้ยกเลิกความในข้อ ๓แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และที่แก้ไขเพิ่มเติม และให้ใช้ความต่อไปนี้แทนข้อ ๓นายหน้าซื้อขายล่วงหน้าที่ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าต้องมีคุณสมบัติดังต่อไปนี้ตลอดระยะเวลาของการเป็นนายหน้าซื้อขายล่วงหน้า(๑)เป็นบริษัทจำกัดหรือบริษัทมหาชนจำกัดที่จดทะเบียนในประเทศไทยและมีวัตถุประสงค์เพื่อประกอบธุรกิจการซื้อขายล่วงหน้าตามพระราชบัญญัติ(๒)มีสัดส่วนการถือหุ้นโดยผู้ถือหุ้นสัญชาติไทยเกินกว่าร้อยละยี่สิบห้าของทุนที่ออกและชำระแล้ว(๓)มีกรรมการผู้จัดการหรือบุคคลผู้มีอำนาจจัดการกิจการของนายหน้าซื้อขายล่วงหน้าซึ่งมีคุณวุฒิทางการศึกษาไม่ต่ำกว่าปริญญาตรีหรือเทียบเท่าและมีประสบการณ์ในการทำงานไม่น้อยกว่าสามปีหรือมีคุณวุฒิทางการศึกษาต่ำกว่าปริญญาตรีแต่ไม่ต่ำกว่าการศึกษาภาคบังคับหรือเทียบเท่าและมีประสบการณ์ในการทำงานไม่น้อยกว่าสิบปีและไม่มีลักษณะต้องห้ามดังต่อไปนี้(ก)เป็นบุคคลล้มละลาย(ข)เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(ค)เคยเป็นกรรมการผู้จัดการหรือบุคคลผู้มีอำนาจจัดการกิจการของสถาบันการเงินที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ส.ล.(ง)เคยเป็นกรรมการผู้จัดการหรือบุคคลผู้มีอำนาจจัดการกิจการของผู้ประกอบธุรกิจการซื้อขายล่วงหน้าที่ถูกสั่งเพิกถอนใบอนุญาตตามพระราชบัญญัติ(จ)เคยถูกถอดถอนจากการเป็นประธานกรรมการ กรรมการหรือผู้จัดการของสถาบันการเงินใดเว้นแต่จะได้รับยกเว้นจากคณะกรรมการ ก.ส.ล.(ฉ)เคยถูกถอดถอนตามมาตรา ๖๐ แห่งพระราชบัญญัติ(ช)เป็นคนไร้ความสามารถหรือเสมือนไร้ความสามารถ(ซ)เคยเป็นกรรมการ ผู้จัดการหรือบุคคลผู้มีอำนาจจัดการกิจการของบริษัทประกันวินาศภัยตามกฎหมายว่าด้วยการประกันวินาศภัยที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ส.ล.(ฌ)เคยถูกเพิกถอนการขึ้นทะเบียนหรือถูกเพิกถอนใบอนุญาตใด ๆ ที่ออกตามกฎหมายหรือประกาศระเบียบหรือคำสั่งใด ๆ ที่ออกตามกฎหมายว่าด้วยการซื้อขายสินค้าเกษตรล่วงหน้ากฎหมายว่าด้วยหลักทรัพย์และตลาดหลักทรัพย์ กฎหมายว่าด้วยสัญญาซื้อขายล่วงหน้ากฎหมายว่าด้วยการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์กฎหมายว่าด้วยการธนาคารพาณิชย์ กฎหมายว่าด้วยการประกันชีวิตกฎหมายว่าด้วยการประกันวินาศภัย กฎหมายว่าด้วยวิชาชีพบัญชีหรือกฎหมายที่เกี่ยวกับธุรกิจทางการเงินในทำนองเดียวกัน ทั้งนี้รวมถึงการถูกเพิกถอนการขึ้นทะเบียน หรือถูกเพิกถอนใบอนุญาตใด ๆตามกฎหมายต่างประเทศในลักษณะทำนองเดียวกันด้วย เว้นแต่จะได้รับยกเว้นตามหลักเกณฑ์วิธีการและเงื่อนไขที่คณะกรรมการ ก.ส.ล. กำหนด(ญ)เคยถูกไล่ออก ปลดออกหรือให้ออกจากงาน อันเนื่องมาจากการกระทำโดยทุจริต(ฎ)เคยต้องคำพิพากษาว่ากระทำความผิดตามพระราชบัญญัติ มาตรา ๑๑๙ มาตรา ๑๒๐ มาตรา ๑๒๑มาตรา ๑๒๒ และมาตรา ๑๒๓เคยต้องคำพิพากษาว่ากระทำความผิดตามกฎหมายว่าด้วยหลักทรัพย์และตลาดหลักทรัพย์กฎหมายว่าด้วยสัญญาซื้อขายล่วงหน้า กฎหมายว่าด้วยการประกอบธุรกิจเงินทุนธุรกิจหลักทรัพย์และธุรกิจเครดิตฟองซิเอร์ กฎหมายว่าด้วยการธนาคารพาณิชย์กฎหมายว่าด้วยการประกันชีวิต กฎหมายว่าด้วยการประกันวินาศภัยกฎหมายว่าด้วยวิชาชีพบัญชี หรือกฎหมายที่เกี่ยวกับธุรกิจทางการเงินในทำนองเดียวกันในความผิดเกี่ยวกับการกระทำอันไม่เป็นธรรมเกี่ยวกับการซื้อขายหลักทรัพย์ในความผิดเกี่ยวกับการกระทำอันไม่เป็นธรรมที่มีผลกระทบต่อราคาสัญญาซื้อขายล่วงหน้าหรือการกระทำอันไม่เป็นธรรมเกี่ยวกับการใช้ข้อมูลภายในหรือในความผิดอื่นในลักษณะทำนองเดียวกันหรือเกี่ยวกับการบริหารงานที่มีลักษณะเป็นการหลอกลวงฉ้อฉลหรือทุจริต ทั้งนี้รวมถึงการต้องคำพิพากษาว่ากระทำความผิดตามกฎหมายต่างประเทศในลักษณะทำนองเดียวกันด้วย(ฏ)เคยต้องคำพิพากษาว่ากระทำความผิดตามกฎหมายว่าด้วยการป้องกันและปราบปรามการฟอกเงินหรือกฎหมายต่างประเทศในลักษณะทำนองเดียวกันด้วย(ฐ)เคยถูกเปรียบเทียบปรับในความผิดตามพระราชบัญญัติ มาตรา ๑๒๒ วรรคสอง หรือมาตรา ๑๒๓วรรคสอง ในระยะเวลาไม่เกินสองปีโดยนับถึงวันที่ยื่นหนังสือขอแต่งตั้งเป็นกรรมการผู้จัดการหรือบุคคลผู้มีอำนาจจัดการกิจการของนายหน้าซื้อขายล่วงหน้าเคยถูกเปรียบเทียบปรับในความผิดตามกฎหมายว่าด้วยหลักทรัพย์และตลาดหลักทรัพย์ในความผิดเกี่ยวกับการกระทำอันไม่เป็นธรรมเกี่ยวกับการซื้อขายหลักทรัพย์รวมถึงเคยถูกเปรียบเทียบปรับในความผิดตามกฎหมายต่างประเทศในลักษณะทำนองเดียวกันด้วยในระยะเวลาไม่เกินสองปีโดยนับถึงวันที่ยื่นหนังสือขอแต่งตั้งเป็นกรรมการผู้จัดการหรือบุคคลผู้มีอำนาจจัดการกิจการของนายหน้าซื้อขายล่วงหน้าทั้งนี้ความในข้อ (ซ) (ฌ) (ญ) (ฎ) (ฏ) และ (ฐ) มิให้ใช้บังคับกับกรรมการ ผู้จัดการหรือบุคคลผู้มีอำนาจจัดการกิจการของนายหน้าซื้อขายล่วงหน้าที่ดำรงตำแหน่งหรือได้รับความเห็นชอบจากเลขาธิการไปแล้วก่อนวันที่๕ มีนาคม พ.ศ. ๒๕๔๘(๔)มีผู้บริหารที่ทำหน้าที่ในการบริหารจัดการและควบคุมดูแลการปฏิบัติงานประจำวันได้แก่ ผู้จัดการ รองผู้จัดการ ผู้ช่วยผู้จัดการ ผู้อำนวยการฝ่ายและ ผู้จัดการสาขารวมถึงผู้ดำรงตำแหน่งเทียบเท่าที่เรียกชื่ออย่างอื่นที่สามารถปฏิบัติงานให้แก่นายหน้าซื้อขายล่วงหน้าเต็มเวลา(๕)มีพนักงานที่สำเร็จการอบรมเกี่ยวกับการซื้อขายล่วงหน้าจากสถาบันที่คณะกรรมการก.ส.ล. ให้การรับรองอย่างน้อยห้าคนข้อ๔ ให้ยกเลิกความในข้อ ๔แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และที่แก้ไขเพิ่มเติมข้อ๕ ให้ยกเลิกความในข้อ ๕แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และที่แก้ไขเพิ่มเติม และให้ใช้ความต่อไปนี้แทนข้อ ๕นายหน้าซื้อขายล่วงหน้าต้องมีระบบงานและความพร้อมในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าในเรื่องดังต่อไปนี้(๑)ระเบียบหรือแนวทางปฏิบัติเกี่ยวกับระบบงานที่เป็นลายลักษณ์อักษร ดังนี้(ก)ระบบการควบคุมภายในและระบบป้องกันความขัดแย้งทางผลประโยชน์(ข)ระบบการบริหารความเสี่ยงเพื่อป้องกันความเสียหายจากความเสี่ยงต่าง ๆที่เกิดขึ้นในการประกอบธุรกิจให้อยู่ในระดับที่จะไม่มีผลกระทบต่อการประกอบธุรกิจของนายหน้าซื้อขายล่วงหน้าโดยความเสี่ยงที่นำมาประเมินเพื่อใช้ในการบริหารความเสี่ยงต้องครอบคลุมความเสี่ยงทุกประเภทที่อาจเกิดขึ้นจากการประกอบธุรกิจ(ค)มาตรการป้องกันการล่วงรู้ข้อมูลภายในระหว่างหน่วยงานและบุคลากรของนายหน้าซื้อขายล่วงหน้า(Chinese Wall)(ง)ขอบเขตอำนาจหน้าที่และความรับผิดชอบที่ชัดเจนของกรรมการ ผู้จัดการและบุคคลผู้มีอำนาจจัดการกิจการและหน่วยงานต่าง ๆ(๒)หน่วยงานกำกับดูแลการปฏิบัติงาน (Compliance Unit) และหน่วยงานควบคุมภายใน (Internal Audit) ที่มีมาตรฐานเป็นที่ยอมรับและเชื่อถือได้โดยหน่วยงานดังกล่าวต้องมีความเป็นอิสระในการดำเนินงานและมีความเป็นอิสระจากหน่วยงานอื่น(๓)หน่วยงานและบุคลากรที่มีหน้าที่ติดต่อชักชวนเกี่ยวกับการซื้อขายล่วงหน้าแก่ลูกค้าแยกออกจากหน่วยงานและบุคลากรที่มีหน้าที่ตัดสินใจซื้อขายล่วงหน้าเพื่อตนเองของนายหน้าซื้อขายล่วงหน้าโดยต้องไม่ให้บุคลากรที่มีหน้าที่ตัดสินใจซื้อขายล่วงหน้าเพื่อตนเองของนายหน้าซื้อขายล่วงหน้าได้ล่วงรู้และเข้าถึงข้อมูลเกี่ยวกับการซื้อขายล่วงหน้าของลูกค้าเว้นแต่ข้อมูลการซื้อขายล่วงหน้าในภาพรวมเท่านั้นในกรณีที่บุคลากรที่มีหน้าที่ตัดสินใจซื้อขายล่วงหน้าเพื่อตนเองของนายหน้าซื้อขายล่วงหน้าเป็นผู้บริหารของนายหน้าซื้อขายล่วงหน้าผู้บริหารนั้นต้องไม่ใช่ผู้บริหารที่มีหน้าที่รับผิดชอบดูแลการปฏิบัติงานโดยรวมของนายหน้าซื้อขายล่วงหน้าหรือหน่วยงานที่มีหน้าที่ติดต่อชักชวนเกี่ยวกับการซื้อขายล่วงหน้าแก่ลูกค้าเช่น ผู้บริหารที่ดำรงตำแหน่งผู้จัดการ รองผู้จัดการ ผู้ช่วยผู้จัดการหรือตำแหน่งเทียบเท่าที่เรียกชื่ออย่างอื่นที่มีหน้าที่รับผิดชอบดังกล่าว เป็นต้น(๔)เอกสารและหลักฐานต่าง ๆที่เกี่ยวกับการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าหรือเกี่ยวกับการซื้อขายล่วงหน้าต้องจัดเก็บให้ครบถ้วนอย่างน้อยเป็นระยะเวลาห้าปีนับตั้งแต่วันถัดจากวันที่มีเอกสารและหลักฐานนั้นหรือวันที่มีการซื้อขายล่วงหน้าแล้วแต่กรณี โดยในสองปีแรกของระยะเวลาดังกล่าวนายหน้าซื้อขายล่วงหน้าต้องจัดเตรียมเอกสารและหลักฐานเก็บไว้ ณที่ทำการของนายหน้าซื้อขายล่วงหน้าที่พร้อมให้พนักงานเจ้าหน้าที่ตรวจสอบได้ตลอดเวลา ทั้งนี้ หากมีข้อร้องเรียนเกี่ยวกับการรับส่งคำสั่งซื้อขายล่วงหน้าหรือการเจรจาตกลงและการดำเนินการกับข้อร้องเรียนยังไม่แล้วเสร็จภายในระยะเวลาดังกล่าวให้นายหน้าซื้อขายล่วงหน้าจัดเก็บบันทึกเกี่ยวกับการดำเนินการดังกล่าวไว้ต่อไปจนกว่าการดำเนินการกับข้อร้องเรียนจะแล้วเสร็จการจัดเก็บเอกสารและหลักฐานดังกล่าวให้รวมถึงข้อมูลซึ่งได้กระทำทางโทรศัพท์หรือทางระบบอื่นใดที่สามารถใช้เป็นหลักฐานได้ด้วย(๕)ระบบการดำเนินการเกี่ยวกับข้อร้องเรียนของลูกค้าตามประกาศคณะกรรมการกำกับการซื้อขายสินค้าเกษตรล่วงหน้า ที่ กธ ๑/๒๕๔๖ เรื่องการกำหนดให้ผู้ประกอบธุรกิจการซื้อขายล่วงหน้าดำเนินการเกี่ยวกับข้อร้องเรียนของลูกค้าลงวันที่ ๖ มิถุนายน ๒๕๔๖ และตามที่จะมีแก้ไขเพิ่มเติมข้อ๖ ให้ยกเลิกความในข้อ ๖แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และที่แก้ไขเพิ่มเติม และให้ใช้ความต่อไปนี้แทนข้อ ๖ในการประกอบธุรกิจการซื้อขายล่วงหน้า ประเภทนายหน้าซื้อขายล่วงหน้าให้นายหน้าซื้อขายล่วงหน้าจัดให้มีบุคลากร ดังต่อไปนี้(๑)บุคลากรที่ทำหน้าที่กำกับดูแลการปฏิบัติงาน (Compliance)และบุคลากรที่ทำหน้าที่ควบคุมภายใน (Internal Audit)(๒)ในกรณีที่นายหน้าซื้อขายล่วงหน้าจะติดต่อชักชวนเกี่ยวกับการซื้อขายล่วงหน้าแก่ลูกค้า ให้จัดให้มีเจ้าหน้าที่ติดต่อลูกค้าทั้งนี้ในกรณีที่นายหน้าซื้อขายล่วงหน้าจะทำการวิเคราะห์ข้อมูลเกี่ยวกับการซื้อขายล่วงหน้าหรือจะจัดทำรายงานหรือบทวิเคราะห์ข้อมูลเกี่ยวกับการซื้อขายล่วงหน้าเพื่อให้บริการหรือเผยแพร่แก่ลูกค้าในนามของนายหน้าซื้อขายล่วงหน้านายหน้าซื้อขายล่วงหน้าต้องจัดให้มีนักวิเคราะห์การซื้อขายล่วงหน้าด้วยคุณสมบัติหน้าที่และความรับผิดชอบของบุคลากรดังกล่าวข้างต้นให้เป็นไปตามหลักเกณฑ์วิธีการและเงื่อนไขที่สำนักงานกำหนดข้อ๗ ให้ยกเลิกความในข้อ ๘แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และที่แก้ไขเพิ่มเติม และให้ใช้ความต่อไปนี้แทนข้อ ๘ในกรณีที่นายหน้าซื้อขายล่วงหน้าประกอบธุรกิจอื่นใดก่อนวันที่ ๕ มีนาคมพ.ศ. ๒๕๔๘ ที่มิใช่ธุรกิจตามข้อ ๗ ให้นายหน้าซื้อขายล่วงหน้าเลิกประกอบธุรกิจอื่นนั้นภายในวันที่๕ มีนาคม พ.ศ. ๒๕๕๐เว้นแต่จะได้รับการขยายระยะเวลาจากสำนักงานหรือได้รับความเห็นชอบแผนประเมินและควบคุมความเสี่ยงของธุรกิจนั้นจากสำนักงานข้อ๘ ให้ยกเลิกความในข้อ ๙แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และที่แก้ไขเพิ่มเติม และให้ใช้ความต่อไปนี้แทนข้อ ๙นายหน้าซื้อขายล่วงหน้าต้องแจ้งข้อมูลของบุคคลที่เข้าเกณฑ์เป็นผู้ถือหุ้นรายใหญ่หรือผู้ถือหุ้นรายใหญ่ที่ถือหุ้นในจำนวนที่เพิ่มขึ้นหรือลดลงไม่ว่าสัดส่วนการถือหุ้นจะเปลี่ยนแปลงไปหรือไม่ต่อเลขาธิการตามแบบที่สำนักงานกำหนดภายในสิบห้าวันนับตั้งแต่วันถัดจากวันที่นายหน้าซื้อขายล่วงหน้ารู้หรือควรจะได้รู้ว่าบุคคลนั้นถือหุ้นเข้าเกณฑ์เป็นผู้ถือหุ้นรายใหญ่หรือรู้หรือควรจะได้รู้ว่าผู้ถือหุ้นรายใหญ่ถือหุ้นในจำนวนที่เพิ่มขึ้นหรือลดลงไม่ว่าสัดส่วนการถือหุ้นจะเปลี่ยนแปลงหรือไม่ข้อ๙ ให้ยกเลิกความในข้อ ๑๐ และข้อ ๑๑แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และที่แก้ไขเพิ่มเติมข้อ๑๐ ให้ยกเลิกความในข้อ ๑๒แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และที่แก้ไขเพิ่มเติม และให้ใช้ความต่อไปนี้แทนข้อ ๑๒ในกรณีที่ผู้ถือหุ้นรายใหญ่ของนายหน้าซื้อขายล่วงหน้า(๑)เป็นบุคคลธรรมดา ต้องไม่มีลักษณะต้องห้ามอย่างใดอย่างหนึ่ง ดังต่อไปนี้(ก)เป็นบุคคลที่สำนักงานตลาด สำนักงานคณะกรรมการกำกับหลักทรัพย์และตลาดหลักทรัพย์ตลาดหลักทรัพย์แห่งประเทศไทยธนาคารแห่งประเทศไทยและกรมการประกันภัยเห็นว่าไม่สมควรเป็นผู้บริหารกิจการที่หน่วยงานดังกล่าวกำกับดูแลหรือมีความเกี่ยวข้องเว้นแต่จะได้รับยกเว้นจากคณะกรรมการ ก.ส.ล.(ข)เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(ค)เคยเป็นกรรมการผู้จัดการหรือบุคคลผู้มีอำนาจจัดการกิจการของสถาบันการเงินที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ส.ล.(ง)เคยเป็นกรรมการผู้จัดการหรือบุคคลผู้มีอำนาจจัดการกิจการของบริษัทประกันวินาศภัยตามกฎหมายว่าด้วยการประกันวินาศภัยที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ส.ล.(จ)เคยเป็นกรรมการ ผู้จัดการหรือบุคคลผู้มีอำนาจจัดการกิจการของผู้ประกอบธุรกิจการซื้อขายล่วงหน้าที่ถูกสั่งเพิกถอนใบอนุญาตตามพระราชบัญญัติ(ฉ)เคยถูกถอดถอนจากการเป็นประธานกรรมการ กรรมการหรือผู้จัดการของสถาบันการเงินใดเว้นแต่จะได้รับยกเว้นจากคณะกรรมการ ก.ส.ล.(ช)เคยถูกถอดถอนตามมาตรา ๖๐ แห่งพระราชบัญญัติ(ซ)เคยหรืออยู่ระหว่างถูกกล่าวโทษหรือถูกดำเนินคดีตามกฎหมายว่าด้วยการป้องกันและปราบปรามการฟอกเงินโดยหน่วยงานที่มีอำนาจตามกฎหมายนั้น(ฌ)เคยถูกไล่ออก ปลดออกหรือให้ออกจากงานอันเนื่องมาจากการกระทำโดยทุจริต(ญ)จงใจแสดงข้อความอันเป็นเท็จในสาระสำคัญหรือปกปิดข้อความจริงอันเป็นสาระสำคัญที่ควรบอกให้แจ้งในการแจ้งข้อมูลของผู้ถือหุ้นรายใหญ่หรือในรายงานอื่นใดที่ต้องยื่นต่อคณะกรรมการก.ส.ล. หรือสำนักงาน(ฎ)ลักษณะต้องห้ามอื่น ๆ ตามที่สำนักงานกำหนด(๒)เป็นนิติบุคคล บุคคลผู้มีอำนาจจัดการนิติบุคคลนั้น เช่น หุ้นส่วนผู้มีอำนาจจัดการหรือกรรมการของนิติบุคคลนั้นต้องไม่มีลักษณะต้องห้ามอย่างใดอย่างหนึ่งตามที่กำหนดไว้ใน(๑) ข้างต้นหากผู้ถือหุ้นรายใหญ่ของนายหน้าซื้อขายล่วงหน้าตามวรรคหนึ่งมีลักษณะต้องห้ามข้อหนึ่งข้อใดดังกล่าวข้างต้นให้นายหน้าซื้อขายล่วงหน้านั้นรายงานข้อเท็จจริงดังกล่าวเป็นหนังสือต่อสำนักงานภายในสิบห้าวันนับตั้งแต่วันถัดจากวันที่นายหน้าซื้อขายล่วงหน้ารู้หรือมีเหตุอันควรรู้ถึงลักษณะต้องห้ามของผู้ถือหุ้นรายใหญ่นั้นในกรณีปรากฏแก่เลขาธิการในภายหลังว่าบุคคลที่นายหน้าซื้อขายล่วงหน้าแจ้งข้อมูลต่อเลขาธิการว่าเป็นผู้ถือหุ้นรายใหญ่ของนายหน้าซื้อขายล่วงหน้ามีลักษณะต้องห้ามข้อหนึ่งข้อใดดังกล่าวข้างต้นเลขาธิการจะแจ้งเรื่องการมีลักษณะต้องห้ามของบุคคลดังกล่าวแก่นายหน้าซื้อขายล่วงหน้าและให้นายหน้าซื้อขายล่วงหน้านั้นดำเนินการแก้ไขเรื่องดังกล่าวให้แล้วเสร็จภายในหนึ่งร้อยยี่สิบวันนับตั้งแต่วันถัดจากวันที่นายหน้าซื้อขายล่วงหน้ารายงานข้อเท็จจริงดังกล่าวแก่สำนักงานหรือนับตั้งแต่วันถัดจากวันที่เลขาธิการแจ้งเรื่องการมีลักษณะต้องห้ามของบุคคลดังกล่าวแก่นายหน้าซื้อขายล่วงหน้าและหากไม่สามารถแก้ไขได้ภายในระยะเวลาดังกล่าวให้นายหน้าซื้อขายล่วงหน้าปฏิบัติตามคำสั่งของเลขาธิการโดยอาศัยอำนาจตามพระราชบัญญัติข้อ๑๑ ให้ยกเลิกความในข้อ ๑๔แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และที่แก้ไขเพิ่มเติม และให้ใช้ความต่อไปนี้แทนข้อ ๑๔ในการให้บริการเป็นนายหน้าซื้อขายล่วงหน้า นายหน้าซื้อขายล่วงหน้าต้องไม่แสดงข้อความอันเป็นเท็จหรือปกปิดข้อความจริงอันควรบอกให้แจ้งอันเป็นการหลอกลวงหรืออาจทำให้ลูกค้าสำคัญผิดในสาระสำคัญข้อ๑๒ ให้ยกเลิกความในข้อ ๑๕แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และที่แก้ไขเพิ่มเติม และให้ใช้ความต่อไปนี้แทนข้อ ๑๕นายหน้าซื้อขายล่วงหน้าต้องไม่ดำเนินการอย่างหนึ่งอย่างใดหรือหลายอย่างดังต่อไปนี้(๑)รับรองแก่ลูกค้าว่าจะได้รับผลตอบแทนจากการซื้อขายล่วงหน้า(๒)รับประกันความเสียหายหรือผลขาดทุนที่เกิดจากการซื้อขายล่วงหน้า(๓)รับประกันว่าจะไม่เรียกเก็บเงินประกันขั้นต่ำหรือเรียกเงินประกันเพิ่มเติม(๔)กล่าวอ้าง รับประกันหรือสัญญาใด ๆ อันมีลักษณะคล้ายคลึงกันกับ (๑) (๒) และ (๓)ข้อ๑๓ ให้ยกเลิกความในข้อ ๑๙ และข้อ ๒๐แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘ และที่แก้ไขเพิ่มเติมข้อ๑๔ ให้ยกเลิกความในข้อ ๒๑แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และที่แก้ไขเพิ่มเติม และให้ใช้ความต่อไปนี้แทนข้อ ๒๑การขอเปิดบัญชีซื้อขายล่วงหน้าและการทำสัญญาระหว่างนายหน้าซื้อขายล่วงหน้ากับลูกค้านายหน้าซื้อขายล่วงหน้าจะต้องมั่นใจว่าได้รับข้อมูลหรือเอกสารหรือหลักฐานเพียงพอที่แสดงอย่างชัดเจนถึงความประสงค์ของลูกค้าในการซื้อขายล่วงหน้าเพื่อการประกันความเสี่ยงและ/หรือเพื่อการเก็งกำไร ความรู้ความเข้าใจและประสบการณ์ในธุรกิจการซื้อขายล่วงหน้า การประกอบอาชีพของลูกค้าฐานะทางการเงินข้อจำกัดในการซื้อขายของลูกค้าและความสามารถในการวางเงินประกันและชำระหนี้ของลูกค้าข้อ๑๕ ให้ยกเลิกความในข้อ ๒๒แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และที่แก้ไขเพิ่มเติม และให้ใช้ความต่อไปนี้แทนข้อ ๒๒ ในกรณีที่มีเหตุอันเชื่อได้ว่าคำสั่งซื้อหรือคำสั่งขายล่วงหน้ามีลักษณะผิดปกติหรืออาจเข้าข่ายการซื้อขายที่ไม่เหมาะสมหรือผิดกฎหมายให้นายหน้าซื้อขายล่วงหน้าตรวจสอบคำสั่งซื้อหรือคำสั่งขายล่วงหน้าก่อนหากพบสิ่งผิดปกติ ห้ามนายหน้าซื้อขายล่วงหน้าส่งคำสั่งนั้นเข้าระบบการซื้อขายและรายงานให้สำนักงานทราบทันทีในกรณีที่ลูกค้าส่งคำสั่งซื้อหรือคำสั่งขายเข้าระบบการซื้อขายด้วยสื่ออินเทอร์เน็ตนายหน้าซื้อขายล่วงหน้าต้องดำเนินการอย่างหนึ่งอย่างใดหรือหลายอย่างดังต่อไปนี้ตามความเหมาะสมหรือดำเนินการอื่นใดตามที่สำนักงานเห็นสมควรพร้อมทั้งแจ้งให้สำนักงานทราบโดยไม่ชักช้า(๑)แจ้งลูกค้ามิให้ส่งคำสั่งซื้อหรือคำสั่งขายที่มีลักษณะดังกล่าวเข้ามาในระบบการซื้อขาย(๒)ยกเลิกคำสั่งซื้อหรือคำสั่งขายที่มีลักษณะดังกล่าวซึ่งยังมิได้มีการจับคู่ซื้อขาย(๓)ระงับการให้บริการซื้อขายผ่านสื่ออินเทอร์เน็ตแก่ลูกค้าข้อ๑๖ ให้ยกเลิกความในข้อ ๒๔แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และที่แก้ไขเพิ่มเติม และให้ใช้ความต่อไปนี้แทนข้อ ๒๔นายหน้าซื้อขายล่วงหน้าต้องตรวจสอบสถานะบัญชีเพื่อการหักบัญชีเกี่ยวกับการซื้อขายล่วงหน้าและฐานะของลูกค้าก่อนทำการซื้อขายล่วงหน้าให้แก่ลูกค้าข้อ๑๗ ให้ยกเลิกความในข้อ ๒๘แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และที่แก้ไขเพิ่มเติม และให้ใช้ความต่อไปนี้แทนข้อ ๒๘นายหน้าซื้อขายล่วงหน้าต้องยืนยันผลการซื้อขายล่วงหน้าแก่ลูกค้าภายหลังจากได้รับทราบว่าคำสั่งที่ได้เสนอเข้าไปในตลาดได้รับการจับคู่แล้วข้อ๑๘ ให้ยกเลิกความในข้อ ๒๙แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และที่แก้ไขเพิ่มเติม และให้ใช้ความต่อไปนี้แทนข้อ ๒๙ นายหน้าซื้อขายล่วงหน้าต้องจัดทำสรุปรายการซื้อขายล่วงหน้าและธุรกรรมใด ๆที่เกิดขึ้นในบัญชีซื้อขายล่วงหน้าและบัญชีอื่นของลูกค้าทั้งหมดให้แก่ลูกค้าข้อ๑๙ ให้ยกเลิกความในข้อ ๓๐แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และที่แก้ไขเพิ่มเติม และให้ใช้ความต่อไปนี้แทนข้อ ๓๐เมื่อมีการยุติฐานะอันเนื่องมาจากการสิ้นสุดภาระผูกพันตามข้อตกลงซื้อขายล่วงหน้านายหน้าซื้อขายล่วงหน้าต้องจัดทำรายการสรุปแสดงผลกำไรและขาดทุนให้แก่ลูกค้าด้วยข้อ๒๐ ให้ยกเลิกความในข้อ ๓๒แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และที่แก้ไขเพิ่มเติม และให้ใช้ความต่อไปนี้แทนข้อ ๓๒นายหน้าซื้อขายล่วงหน้าต้องตรวจสอบดูแลการปฏิบัติงานของพนักงานและบุคลากรของตนให้เป็นไปตามจรรยาบรรณและตามหลักเกณฑ์วิธีการและเงื่อนไขที่สำนักงานกำหนดข้อ๒๑ ให้เพิ่มความต่อไปนี้เป็นข้อ ๓๓/๑แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และที่แก้ไขเพิ่มเติมข้อ ๓๓/๑นอกจากที่ระบุไว้เป็นการเฉพาะแล้วให้สำนักงานมีอำนาจกำหนดหลักเกณฑ์ในรายละเอียดเกี่ยวกับเรื่องที่กำหนดในประกาศนี้เพื่อให้เกิดความชัดเจนในทางปฏิบัติและเพื่อความสะดวกในการตรวจสอบการปฏิบัตินั้นได้ข้อ๒๒ บรรดาประกาศคำสั่งหรือข้อกำหนดที่ออกตามความในประกาศข้อที่ถูกยกเลิกยังคงใช้บังคับได้ต่อไปโดยอนุโลม ทั้งนี้จนกว่าจะถูกยกเลิกหรือแก้ไขเพิ่มเติมโดยประกาศ คำสั่งหรือข้อกำหนดที่ออกตามความในประกาศนี้ข้อ๒๓การแก้ไขเพิ่มเติมประกาศคณะกรรมการกำกับการซื้อขายสินค้าเกษตรล่วงหน้า ที่กน ๒/๒๕๔๘ และที่แก้ไขเพิ่มเติม ไม่กระทบกระเทือนถึงความสมบูรณ์ของการใด ๆที่ได้ดำเนินการไปแล้วตามประกาศที่ถูกแก้ไขเพิ่มเติมดังกล่าวข้อ๒๔ ประกาศนี้ให้ใช้บังคับนับตั้งแต่วันถัดจากวันที่ประกาศเป็นต้นไปประกาศ ณ วันที่ ๑๕สิงหาคม พ.ศ. ๒๕๔๙สมคิด จาตุศรีพิทักษ์รัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๐ มิถุนายน ๒๕๕๒จุฑามาศ/ปรับปรุง๑๕ มกราคม ๒๕๕๗[๑] ราชกิจจานุเบกษาเล่ม ๑๒๖/ตอนพิเศษ ๗๘ ง/หน้า ๙๐/๒ มิถุนายน ๒๕๕๒